Asiantuntijoiden kehitys- ja urapolkujen tukiryhmä

Asettaminen	
	Valtiovarainministeriön henkilöstöosasto on tänään asettanut asiantuntijoiden kehitys- ja urapolkujen tukiryhmän.	

Toimikausi	
	3.12.2007 - 31.5.2009  	

Tausta	
	Valtiovarainministeriön henkilöstöosasto asetti kesäkuussa 2006 työryhmän, jonka tehtävänä oli edistää henkilöstön kehittymistä valtionhallinnossa (VM 061: 00/2006). Työryhmä otti nimekseen HEKUMA ja se laati ensimmäisessä vaiheessaan mallin ja tavoitteet henkilöstön kehittämisen periaatteiksi valtionhallinnossa. Toisessa vaiheessaan työryhmän tehtävänä oli edistää asiantuntijoiden kehittymistä, urapolkuja ja sitoutumista. Lähtökohtana oli näkemys valtionhallinnon rakenteiden, tehtävien ja johtamiskulttuurin voimakkaastakin muuttumisesta. Asiantuntijoiden kehittämisen teki ajankohtaiseksi myös ennakoitu kiristyvä kilpailu työvoimasta ja valtionhallinnon pitkäaikainen panostus johdon kehittämiseen. Työryhmän uudistettuun kokoonpanoon kuului puheenjohtajana neuvotteleva virkamies Ari Holopainen valtiovarainministeriöstä ja jäseninä osastopäällikkö Jaana Koski sosiaali- ja terveysministeriöstä, kehittämispäällikkö Kari Laine sisäasiainministeriöstä, työmarkkina-asiantuntija Marjaana Laine valtiovarainministeriöstä, yksikön johtaja Niko Merikanto Geologian tutkimuskeskuksesta, kehittämispäällikkö Anne Silfverberg kauppa- ja teollisuusministeriöstä, koulutuspäällikkö Erkki Westerlund Tiehallinnosta ja neuvottelupäällikkö Seppo Väänänen Palkansaajajärjestö Pardia ry:stä.

Työryhmä laati mallin asiantuntijan kehitys- ja urapoluiksi valtionhallinnossa. Työryhmä ehdotti, että valtiovarainministeriö edistäisi asiantuntijan kehitys- ja urapolkumallin soveltamista suorituksen johtamisessa valtionhallinnossa. Toiseksi se ehdotti, että käynnistettäisiin pilottihankkeita mallin soveltamiseksi ja konkreettisten urapolkujen kehittämiseksi. Lisäksi työryhmä ehdotti, että selvitetään mahdollisuus edistää asiantuntijoiden liikkuvuutta ja vuorovaikutusta olemassa olevien poikkihallinnollisten henkilötietojärjestelmien, erityisesti Heli-järjestelmän avulla.	

Tavoitteet	
	Hankkeen yleisinä tavoitteina on edistää henkilöstön kehittymistä ja johtamiskulttuurin uudistumista sekä lisätä työnantajakuvan houkuttelevuutta.

Välittöminä tavoitteina ovat:

1) asiantuntijoiden kehittymismahdollisuuksien ja urapolkujen edistäminen,
2) asiantuntijatehtävien houkuttelevuuden ja arvostuksen lisääntyminen ja
3) julkishallinnon asiantuntijakulttuurin yhtenäisyyden vahvistaminen.	

Tehtävä	
	Tukiryhmän tehtävänä on:

1) soveltaa asiantuntijan kehitys- ja urapolkumallia pilottiorganisaatioissa,
2) tukea mm. keskinäisen konsultoinnin ja vertailukehittämisen keinoin kehittämistyötä eri pilottiorganisaatioissa,
3) seurata ja arvioida asiantuntijatehtävien kehittymistä ja urapolkujen rakentumista pilottiorganisaatioissa, valtionhallinnossa ja koko julkisessa hallinnossa,
4) tehdä johtopäätöksiä ja ehdotuksia kehitys- ja urapolkumallin jatkokehittämiseksi ja muiksi kehittämistoimenpiteiksi.

Pilottiorganisaatiot suunnittelevat ja toteuttavat omat kehittämishankkeensa sekä omien toiminnallisten lähtökohtien että valtionhallinnon yhteisten linjausten ja mallien pohjalta.	

Organisointi	
	Tukiryhmä	
		Puheenjohtaja Ari Holopainen, neuvotteleva virkamies, valtiovarainministeriö 	
		Jäsenet:
Mari Haapalainen, ylitarkastaja, oikeusministeriö	
		Päivi Koivuniemi, henkilöstösuunnittelija, Tilastokeskus 	
		Marjaana Laine, työmarkkina-asiantuntija, valtiovaraiministeriö 	
		Anna Mari Leinonen, henkilöstön kehittämispäällikkö, opetushallitus 	
		Maija-Liisa Louko, kehittämispäällikkö, Tiehallinto 	
		Tuula Mäkelä, henkilöstöpäällikkö, Helsingin kaupungin rakennusvirasto 	
		Marja-Terttu Paananen, ylitarkastaja, Pääesikunta 
Päivi Paukku, tarkastaja, Ilmavoimien Esikunta	
		Kirsikka Soikkeli, erikoissuunnittelija, Pirkanmaan ympäristökeskus 	
		Paula Tuura, henkilöstöpäällikkö, Tiehallinto 	
		Erkki Westerlund, koulutuspäällikkö, Tiehallinto 	
		Sihteeri Hanna Darboe, sihteeri, valtiovarainministeriö 	
		
	Tukiryhmä koostuu Valtion työmarkkinalaitoksen ja hankkeeseen ilmoittautuneiden pilottien edustajista.

Pilottiorganisaatioita ovat:

Helsingin kaupungin rakennusvirasto
Ilmavoimien Viestitekniikkalaitos ja Ilmavoimien esikunta, Pääesikunta
Oikeusministeriön lainvalmisteluosasto
Opetushallitus
Pirkanmaan ympäristökeskus
Tiehallinto, Asiantuntijapalvelut ja Kaakkois-Suomen tiepiiri
Tilastokeskus

Tukiryhmä voi harkintansa mukaan ottaa uusia pilotteja.	

Kustannukset ja rahoitus	
	Tukiryhmän pienimuotoiset kustannukset, mm. viestintä-, koulutus- ja julkaisukustannukset maksetaan henkilöstöosaston toimintamenoista.	

	Osastopäällikkö, valtion työmarkkinajohtaja	Teuvo Metsäpelto	

	
	Lainsäädäntöneuvos	Erik Strömberg	

LIITTEET	
	Aloittelijasta senioriksi - asiantuntijoiden kehitys- ja urapolut valtionhallinnossa, työryhmämuistioita 8a/2007 
- sähköinen julkaisu: www.vm.fi/julkaisut -> työryhmämuistiot	

JAKELU	
	Päätöksessä mainitut
Pilottiorganisaatiot	

TIEDOKSI	
	Ministeriöt, virastot ja laitokset
Työnantajapolitiikan neuvottelukunta
Valtion henkilöstöjohdon foorumi
Ministeriöiden hallintojohtajat
Ministeriöiden kehittämispäälliköt
Viva!-verkosto
Helsingin kaupungin henkilöstökeskus
Kunnallinen työmarkkinalaitos